Obaveze Vlade Republike Srbije

Tabelarni prikaz
Treba imati na umu i sledeće: Nešto detaljnija objašnjenja slede u daljem tekstu.
 * 1) To što je RS, na primer, preuzela obaveze dugova tokom 2013. godine ne znači da su ti dugovi i plaćeni 2013. godine
 * 2) Gore navedeni troškovi ne uključuju obaveze 51% troška renoviranja jednog od terminala na Aerodromu Beograd
 * 3) Gore navedeni troškovi ne uključuju potencijalne obaveze po osnovu starih sudskih sporova koji mogu iznositi i do $90mln
 * 4) Gore navedeni troškovi su ono što bi se u normalnom svetu zvalo "uplata kapitala" i ne uključuje pozajmice u iznosu od $20mln na koje se RS takođe obavezala

Precizno definisane obaveze

 * 1) Subvencije (ukupno $82mln u periodu 2014-2016)
 * 2) $14mln tokom 2014. godine
 * 3) $14mln tokom 2015. godine
 * 4) $14mln tokom 2016. godine
 * 5) $28mln tokom 2014. i $12mln tokom 2015. godine, direktnih ili indirektnih subvencija kroz smanjenje troškova goriva, areodromskih taksi itd. Po izjavi Aleksandra Vučića može se zaključiti da ne postoji obaveza ovih subvencija ukoliko JAT postane profitabilna u kratkom roku. To se baš i ne podudara sa tekstom ugovora.
 * 6) Pozajmice (ukupno $20mln u periodu 2014-2016) za investicije:
 * 7) $5 miliona u JAT Ketering
 * 8) $2 miliona u Su-port
 * 9) $13 miliona u servis za održavanje flote

Otpis obaveza prema Aerodromu Beograd
Po ličnoj karti JAT obaveze prema aerodromu na dan 30.06.2013. su bile oko $40mln. Po članu 2.5.2. Transakcionog ugovora RS se obavezuje da na sebe preuzme minumum $13mln ovih obaveza, dok po članovima 2.5.5. i 2.5.6. RS mora da preuzme obaveze svih dobavljača.

Najverovatnije se radi o cifri od $40mln (vidi "Stari dugovi JAT", ispod).

Obrtni kapital za 2013. godinu
Prilično nespretno napisan član 2.5.3. Transakcionog ugovora kao da obavezuje RS da pokrije gubitke iz druge polovine 2013. godine ukoliko $40mln od Etihada nisu dovoljna da ih pokriju.

Po biznis planu postoji cifra od $53mln za neophodan obrtni kapital, međutim nije baš najjasnije na šta se ta cifra odnosi - naime planirana je cifra od $40mln za gubitke tokom 2013. godine koju pokriva konvertibilan zajam od Etihada, a RS se svejedno obavezuje da pokrije SVE dobavljače i kreditore cifrom od $234mln. Jedino što ima smisla jeste da je svrha ovog člana da spreči da JAT potroši SAV svoj keš na plaćanje dobavljačima kako bi smanjio obaveze RS.

Iz ovih razloga, kao i razloga "konzervativnosti", smatraćemo u ovoj analizi da nije bilo neophodno davati nove subvencije tokom 2013. godine za obrtni kapital.

Otpremnine
Po biznis planu ove obaveze su okvirno $23,5mln, i uključuju otpremnine i sve pripadajuće troškove. Samo troškovi otpremnina su, po biznis planu, oko $16,5mln.

Obaveze JAT prema dobavljačima
Po ličnoj karti obaveze prema dobavljačima i ostale kratkoročne obaveze su oko $84mln i uključuju $40mln prema aerodromu. Potencijalne obaveze po članovima 2.5.5. i 2.5.6. Transakcionog ugovora su dakle oko $44mln.

Stari dugovi JAT
Po ličnoj karti, krediti su iznosili:
 * 1) Obaveze prema državi ukupno $63mln
 * 2) NBS $45mln
 * 3) MinFin $18mln
 * 4) Obaveze prema bankama ukupno $88mln
 * 5) banke u stečaju $7mln
 * 6) komercijalne banke $81mln

Ukupno: oko $151mln.

Zajedno sa obavezama od $84mln prema dobavljačimo dobijamo, okvirno, cifru od $234mln kao ukupnu obavezu RS iz biznis plana. Ovo govori da je ukupan trošak duga prema aerodromu koji se podrazumeva da će platiti RS u iznosu od celih $40mln.

Obaveze iz ugovora sa Erbusom i ostali sudski sporovi
Spor sa Airbus Industries i spor sa Dunav osiguranjem (avio nesreća iznad Zagreba) + ostali sporovi procenjeni su 31.12.2009. na 4,301 milijarde dinara ($51mln).

Sporovi verovatno ukupno vrede oko $90mln, uz 35% uspešnosti dobijamo cifru od oko $31,5mln potencijalnih obaveza.

Renoviranje terminala na Aerodromu Beograd
Po ugovorima jedan od terminala na Aerodromu Beograd biće ustupljen JAT. RS se obavezuje da plati 51% troškova renoviranja, ostalih 49% verovatno JAT.

Ako uzmemo da je trošak oko $10mln, time dobijamo još $5mln potencijalnih obaveza.